open-index/open-wikipedia-markdown huggingface dataset:
மெக்சனா மாவட்டம்

**மெகசானா மாவட்டம்** அல்லது **மகிசானா மாவட்டம்**  (Mehsana district)  or  (Mahesana district) () மேற்கிந்தியாவில் உள்ள குஜராத் மாநிலத்தின் 33 மாவட்டங்களில் ஒன்று. இம்மாவட்டத் தலைமையகம் மெகசானா நகரம் ஆகும். 2011-இல் இம்மாவட்ட மக்கள் தொகை 2,027,727 ஆகும்.  பரப்பளவு 4484.10 சதுர கி. மீ., ஆகும். இது 600 கிராமங்களைக் கொண்டது.  மோட்டார் வண்டி பதிவு எண் **GJ-2**. இம்மாவட்டத்தின் மொதெரா நகரத்தில் கலைநயமிக்க கட்டிட அமைப்புகளுடன் சூரியன் கோயில் மற்றும் படிக்கிணறு மற்றும் தரங்கா சமணர் கோயில் அமைந்துள்ளது.. ஆசியாவின் இரண்டாவது மிகப் பெரிய தூத்சாகர் கூட்டுறவு பால் பண்னை இங்கு செயல்படுகிறது. மேலும் இம்மாவட்டத்தில் உலகின் பெரிய சர்தார் படேல் விளையாட்டரங்கம் உள்ளது.

## அமைவிடம்
வடக்கே பனஸ்கந்தா மாவட்டம், மேற்கே பதான் மாவட்டம் மற்றும் சுரேந்திரநகர் மாவட்டம், தெற்கே காந்திநகர் மாவட்டம் மற்றும் அகமதாபாத் மாவட்டம், கிழக்கே சபர்கந்தா மாவட்டம் எல்லகைகளாக கொண்டது மகிசனா மாவட்டம்.

## பார்க்கவேண்டிய இடங்கள்
* மொதெரா சூரியன் கோயில்
* தூத்சாகர் பால் பண்ணை
* தரங்கா சமணர் கோயில்

## முக்கிய நகரங்கள்
* மெக்சனா
* வாட்நகர்
* விஜயப்பூர்
* மொதெரா
* வாட்நகர்
* ஆம்பலியாசன்
* உஞ்சா
* கடி
* கெராலு
* விஸ்நகர்

## வரலாறு

### பிந்தைய வரலாறு

இம்மாவட்டத்தின் சில வருவாய் வட்டங்களைக் கொண்டு 1964இல் காந்திநகர் மாவட்டமும் பின் 2000இல் பதான் மாவட்டமும் உருவானது.

## வருவாய் வட்டங்கள்
4484.10 சதுர கிலோ மீட்டர் பரப்பளவு கொண்ட இம்மாவட்டம் 10 வருவாய் வட்டங்களையும், 614 கிராமங்களையும்  கொண்டது.
# மெஹசானா
# கடி
# கேரலு
# வாத்நகர்
# விஜாபூர்
# விஸ்நகர்
# சட்லாசனா
# ஜோடானா
# உஞ்சா
# பெசராஜி

## சட்டமன்ற தொகுதிகள்
இம்மாவட்டத்தில் ஏழு சட்டமன்ற தொகுதிகள் உள்ளது. 1. கேரலு. 2 உஞ்சா 3 விஸ்நகர். 4 பெஜரஜி. 5 கடி. 6 மெகசானா  7 விஜாபூர்

## பொருளாதாரம்

### வேளாண்மை

சிறுதானியங்கள், பருப்பு வகைகள்,  எண்ணெய் வித்துக்கள், பருத்தி, காய்கறிகள் பயிரிடப்படுகிறது.

### வணிகம்
மகிசனா மாவட்டத்தில், இந்திய அரசின் எண்ணெய் மற்றும் எரிவாயு நிறுவனம், 1200 எண்ணெய் கிணறுகளும், 23 எரிவாயு கிணறுகளும் கொண்டுள்ளது. ஆசியாவின் இரணாவது பால் பண்ணை தொழிற்சாலையான தூத் சாகர் என்ற நிறுவனம் மகிசனா நகரத்தில் செயல்படுகிறது.

## மக்கள் வகைப்பாடு
2011ஆம் ஆண்டின் மக்கட்தொகை கணக்கெடுப்பின்படி மாவட்ட மக்கள் தொகை 2,027,727ஆக உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 462 நபர்கள் என்ற விகிதத்தில் உள்ளது. பாலினவிகிதம் 1000 வ்ஆண்களுக்கு 925 பெண்கள் என்ற அளவில் உள்ளது. எழுத்தறிவு 84.26% ஆக உள்ளது.

## படக்காட்சியகம்
மெகசானா மாவட்டத்தில் அமைந்துள்ள சூரியன் கோயிலின் படங்கள்



Panoramic view of Sun temple, Modhera.jpg|சூரிய குளம்
Image :Sun Temple, Modhera 02.jpg|சூரியன் கோயில்
Image:Sun Temple, Modhera - sanctuary 01.jpg|சூரிய பகவானின் சிதைந்த சிற்பம்.
Image:Massive_Pillors.JPG|சூரிய கோயிலின் வெளியே உள்ள சூரிய குண்ட குளக்கரையை நோக்கியுள்ள தூண்கள்.
Image:Lonely_Pillors_Modhera.JPG|கோயிலின் அருகே தனியாக நிற்கும் இரு தூண்கள்.
Image:Sculptures at Modhera temple entrance.jpg|கோயின் நுழைவுவாயிலில் உள்ள  சிற்பங்கள்.
Image:Sun Temple, Modhera - Guda Mandap 05.jpg|குடா மண்டபம்.


## இதனையும் காண்க
* சூரியன் கோயில்
* தரங்கா சமணர் கோயில்

## மேற்கோள்கள்

## வெளி இணைப்புகள்
*  மாவட்ட ஆட்சியர் இணையதளம் 
* மகிசனாவில் பார்க்கவேண்டிய இடங்கள்

பகுப்பு:குஜராத் மாநிலத்திலுள்ள மாவட்டங்கள்
சியென்னா மில்லர்

**சியென்னா மில்லர்** (Sienna Miller பிறப்பு: 28 திசம்பர் 1981) ஒரு ஆங்கிலத் திரைப்பட நடிகையும், ஆடை வடிவமைப்பாளரும், விளம்பர நடிகையும் ஆவார். இவர் ஜி. ஐ. ஜோ, அன்பினிஷ்டு பிசினஸ் போன்ற பல திரைப்படங்களிலும் மற்றும் "டாப் கியர்" போன்ற சில தொலைக்காட்சித் தொடர்களிலும் நடித்துள்ளார்.

## வெளி இணைப்புகள்
*
*
*Twenty8Twelve.com  Miller's fashion line website

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:ஆங்கிலேயத் திரைப்பட நடிகைகள்
பகுப்பு:ஆடைகலன் வடிவமைப்பாளர்கள்
பகுப்பு:விளம்பர நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
தின்சுகியா

**தின்சுகியா** (Pron: ˌtɪnˈsʊkiə) () என்பது இந்தியாவின் அசாம் மாநிலத்திலுள்ள தின்சுகியா மாவட்டத்திலுள்ள ஒரு நகராட்சி ஆகும். இது அசாம் வட்டாரத்தின் வணிக முனையமாக திகழ்கிறது. இது அசாம் மாநிலத்தின் தலைநகரான கவுகாத்தியிலிருந்து  தொலைவில் வடகிழக்கே அமைந்துள்ளது மேலும் இந்த நகரம்  தொலைவில் அருணாச்சல பிரதேச மாநில எல்லையிலிருந்து அமைந்துள்ளது.

இந்த நகரம் அசாம் மாநிலத்திலுள்ள தின்சுகியா மாவட்டத்தின் தலைமை இடமாகவும் உள்ளது. இது அசாமின் வணிக நகரமாக சொல்லப்படுகின்றது. இங்கு அசாமி மொழியும் இந்தி மொழியும் மக்களால் கலந்து பேசப்படுகின்றது. சமீபகாலமாக  இந்த நகரத்தில் புதிதாக கட்டப்படும் கட்டிடங்களாலும், வணிக கட்டிடங்களாலும் நகரின் தோற்றமமைப்பு மாறி வருகின்றது.

தின்சுகியா அசாமின் தொழில் மற்றும் வணிக மையமாக திகழ்கிறது. இங்கு தேயிலை, ஆரஞ்சு, இஞ்சி, சிட்ரஸ் பழங்கள் மற்றும் நெல் வியாபாரம் பெருமளவில் கையாளப்படுகின்றது. தின்சுகியா அசாமின் தொடருந்து மையமாகவும் திகழ்கின்றது. இந்த நகரத்தில் அசாம் மாநிலத்திலே பெரிய தொடருந்து சந்திப்பு நிலையம் உள்ளது. இந்த நகரம் இந்த பகுதியை நாட்டின் மற்ற பகுதிகளோடு சாலை மற்றும் தொடருந்து வழியே இணைக்கும் சந்திப்பாக உள்ளது.

## காட்சியகம்

Image:Tilinga-Temple.jpg|திலிங்கா மந்திர்
Image:Dibru River.jpg|திப்ரூ ஆறு
Image:A locality in tinsukia.jpg|தின்சுகியாவின் ஒரு அமைவிடம்

## சான்றுகள்

பகுப்பு:வடகிழக்கு எல்லைப்புறத் தொடருந்து மண்டலம் (இந்தியா)
பகுப்பு:அசாம் மாநிலத்திலுள்ள ஊர்களும் நகரங்களும்
பத்து இலட்சத்துக்கு மேல் மக்கள்தொகை கொண்ட இந்திய மாநகரங்களின் பட்டியல்

2011 மக்கள்தொகை கணக்கெடுப்பின் படி பத்து இலட்சத்துக்கு மேல் மக்கள்தொகை கொண்ட இந்திய நகரங்களின் பட்டியல்.

## பட்டியல்
***''பெரிய எழுத்தில்** பட்டியிலிடப்பட்ட நகரங்கள் அந்தந்த மாநிலம் / ஆட்சிப்பகுதிகளின் தலைநகரங்களாகும்.''

## இவற்றையும் காண்க
* மக்கள் தொகை மிகுந்த இந்திய நகரங்கள்
* இந்தியாவிலுள்ள பெருநகரங்கள்
* மக்கள்தொகை அடிப்படையில் இந்திய மாநிலங்களின் பட்டியல்
* இந்தியாவின் மக்கள்தொகை பரம்பல்

## உசாத்துணைகள்

## மேலும் படிக்க
* 
* 
* 

## வெளி இணைப்புகள்
* Office of the Registrar General & Census Commissioner, India
ஜோசப் எஸ்திராடா

**ஜோசப்  "எராப் " எஜெர்சிடோ  எஸ்திராடா ** (*Joseph *Erap* Ejercito Estrada,* பிறப்பு: **ஒசே மார்செலோ எஜெர்சிடோ**; ஏப்ரல் 19, 1937)  பிலிப்பினோ அரசியல்வாதியும்  1998 முதல் 2001 வரை பிலிப்பீன்சின் 13வது  குடியரசுத் தலைவராக இருந்தவரும் ஆவார். 2013 முதல் நாட்டின் தலைநகரமான மணிலாவின் நகரத்தந்தையாக உள்ளார்.

எஸ்திராடா முப்பதாண்டுகளாக நூற்றுக்கும் மேற்பட்ட திரைபடங்களில் நடித்துள்ள புகழ்பெற்ற நடிகர் ஆவார். தமது திரைத்துறைப் புகழைக் கொண்டு  அரசியலில் ஏற்றம் பெற்றார்; சான் யுவான் நகரத்தந்தையாக 16 ஆண்டுகள் பணியாற்றினார். ஐந்தாண்டுகள் மேலவை உறுப்பினராகவும் பின்னர் துணைக் குடியரசுத் தலைவராகவும் இருந்துள்ளார்.

1998 தேர்தலில் பெரும் வாக்கு வேறுபாட்டுடன் வெற்றி பெற்று சூன் 30, 1998 அன்று எஸ்திராடா குடியரசுத் தலைவரானார். 2000இல் மோரோ இசுலாமிக் விடுதலை முன்னணிக்கு எதிராக  "இறுதிப் போர்" தொடுத்தார்; அதன் தலைமையகத்தையும் மற்ற முகாம்களையும் கைப்பற்றினார். இருப்பினும், ஊழல் குற்றச்சாட்டு சுமத்தப்பட்டு செனட்டினால் பழிச்சாட்டப்பட்டார்; 2001இல் செனட் நீதிபதிகள் இரண்டாம் உறையை திறக்க மறுத்தநிலையில் அரசுத்தரப்பு பழிச்சாட்டு மன்றத்தில் இருந்து வெளிநடப்பு செய்து  "மக்கள் அதிகாரம் 2" மூலம் வெளியேற்றப்பட்டார்.  அரசு உடன்பாடுகளின் இறையாண்மை உத்திரவாதங்களை நீக்கிய எஸ்திராடாவின் கொள்கைகளால் பாதிக்கப்பட்ட அரசியல், வணிக, இராணுவ, திருச்சபை மேற்குடிகள் எட்சா 2  கிளர்ச்சிகளை ஊக்கப்படுத்தினர். மணிலா இசுடாண்டர்டு இதழில் எமில் யுரடோ 1999இலேயே எஸ்திராடாவிற்கு எதிராக சதி இயக்கம் உருவாகி வருவதாக குறிப்பிட்டிருந்தார்.

2007ஆம் ஆண்டில் $80 மில்லியன் கையாடியதாக சிறப்பு நீதிமன்றம் வாழ்நாள் சிறைத்தண்டனையுடன் தீர்ப்பு வழங்கியது.  பின்னாளில் குடியரசுத் தலைவர் குளோரியா மகபகல்-அர்ரொயோ மன்னிப்பு வழங்கினார். 2010ஆம் ஆண்டில் மீண்டும் பிலிப்பீனியக் குடியரசுத் தலைவர் தேர்தலில் போட்டியிட்ட எஸ்திராடா  பெனிக்னோ அக்கீனோ IIIவிற்கு அடுத்து இரண்டாம் இடத்தில் வந்து தோல்வியுற்றார்.

## குறிப்புகள்

## மேற்சான்றுகள்

## வெளியிணைப்புகள்

* Official Website of Joseph "Erap" Estrada
* 
* Joseph Estrada Curriculum Vitae 
* Malacañang Museum Official Biography 
* 
* 

பகுப்பு:பிலிப்பைன்சின் குடியரசுத் தலைவர்கள்
பகுப்பு:1937 பிறப்புகள்
பகுப்பு:வாழும் மக்கள்
பகுப்பு:பிலிப்பீன்சின் அரசியல்வாதிகள்
இளநிலைப் பட்டம்

**இளநிலைப் பட்டம்** என்பது, மூன்று முதல் ஐந்து ஆண்டுகள் வரை தேவைப்படும் இளநிலைப் பட்டப் படிப்பு ஒன்றை வெற்றிகரமாக முடித்தபின் கிடைக்கும் ஒரு கல்வித் தகுதியைக் குறிக்கும் பட்டம் ஆகும். இப்படிப்புக்குத் தேவைப்படும் கால வேறுபாடு இப்பட்டங்களை வழங்கும் கல்வி நிறுவனங்களையும், பாடத்துறையையும் பொறுத்து அமையும். சில நாடுகளில் சில வகையான இளநிலைப் பட்டப்படிப்புகளுக்கு இன்னொரு இளநிலைப் பட்டம் முன்தேவையாக அமைவதால், அவ்வாறு பெறப்படும் பட்டங்கள் ஒரு இரண்டாவது பட்டமாகவும் அமைவது உண்டு. சட்ட இளவல், கல்வியியல் இளவல், இசையியல் இளவல், மெய்யியல் இளவல், புனித இறையியல் இளவல் போன்ற பட்டங்கள் சில நாடுகளில் இரண்டாம் பட்டங்களாகவே வழங்கப்படுகின்றன.

ஐக்கிய இராச்சியத்தின் கல்வி முறைமையிலும், அதன் செல்வாக்குக்கு உட்பட்ட பிற நாடுகள் சிலவற்றின் கல்வி முறைமையிலும், இளநிலைப் பட்டத்தில், சாதாரண பட்டம், சிறப்புப் பட்டம் என இரண்டு வகைகள் உள்ளன. சிறப்புப் பட்டம் பெறுபவர்கள் தமது பெயருக்குப் பின் பட்டத்தைக் குறிப்பிடும்போது அடைப்புக் குறிக்குள் (சிறப்பு) எனக் குறிப்பிடுவது உண்டு. சிறப்புப் பட்டம் பெறுவதற்குச் சாதாரண பட்டத்தை விட உயர்வான கல்வித் தரம் தேவைப்படுகிறது. சில பல்கலைக்கழகங்களில், சிறப்புப் பட்டம் பெறுவதற்கு கூடுதலாக ஓராண்டு கற்க வேண்டும்.

## குறிப்புகள்

## இவற்றையும் பார்க்கவும்
* முதுநிலைப் பட்டம்
* பட்டப் படிப்பு


பகுப்பு:கல்வித் தகுதிகள்
லின்சோபிங் பல்கலைக்கழகம்

**லின்சோபிங் பல்கலைக்கழகம்** அல்லது **லின்ஷோபிங் பல்கலைக்கழகம்** (Linköping University; LiU) சுவீடன் நாட்டி ல் லின்சோபிங் என்னும் நகரிலுள்ள அரசப் பல்கலைக்கழகமாகும். இப்பல்கலைக்கழகத்திற்கு, 1975-ஆண்டு முழுமையான பல்கலைக்கழக நிலை வழங்கப்பட்டது. தற்பொழுது இப்பல்கலைக்கழகம் சுவீடனிலுள்ள பெரிய உயர்கல்வி மையங்களுள் ஒன்றாக விளங்குகிறது. இதிலுள்ள நான்கு (கலை மற்றும் அறிவியல்; கல்விசார் அறிவியல்; மருத்துவம்; தொழினுட்பம்) புலங்களும் கல்வி, ஆராய்ச்சி, முனைவர் பட்டத்திற்கான பயிற்சி ஆகியவற்றைக் குறிக்கோள்களாகக் கொண்டு செயற்படுகின்றன.

## மேற்கோள்கள்

பகுப்பு:சுவீடிய பல்கலைக்கழகங்கள்
மூன்றாம் இந்திரன்

**மூன்றாம் இந்திரன்** (ஆட்சிக்காலம் 914-929 ) என்பவன் ஒரு இராஷ்டிரகூட மன்னனாவான் இவன் இவனுக்கு முன்னிருந்த மன்னனான இரண்டாம் கிருட்டிணனின் பேரனும், செடி இளவரசி இலட்சுமியின் மகனும் ஆவான். இவன் தந்தை ஜகதுங்கன் முன்பே இறந்துவிட்ட காரணத்தால் இவன் மன்னனாக ஆனான்.  இவனுக்கு நித்தியவர்சா, ரட்டகண்டரப்பா, ராஜமார்தாண்டா,  கீர்த்திநாராயணன் போன்ற பட்டங்கள் இருந்தன. இவன்  கன்னடக் கவிஞரும் தளபதியுமான ஸ்ரீவிஜய மற்றும் சமஸ்கிருத கவிஞர் திரிவிக்கரமா ஆகியோரை ஆதரித்தான். மூன்றாம் இந்திரன் மூன்றாம் மத்திய இந்தியாவின் காளச்சூரிய மரபின் இளவரசியான விஜம்பாவைத் திருமணம் செய்துகொண்டான்.

## குறிப்புகள்

பகுப்பு:இராஷ்டிரகூடர் மரபு
பகுப்பு:929 இறப்புகள்
பகுப்பு:914 பிறப்புகள்
பகுப்பு:இந்திய அரசர்கள்
மனோஜ் பரமஹம்சா

**மனோஜ் பரமஹம்சா** தமிழ் மற்றும் தெலுங்கு திரைப்படங்களில் பணியாற்றும் ஒளிப்பதிவாளர். இவர் ஈரம் மற்றும் விண்ணைத்தாண்டி வருவாயா படங்களில் பணியாற்றியதற்காக அறியப்படுகிறார்.

## திரைத்துரையில்
மனோஜ் சென்னையில் பிறந்தவர் ஆவார். இவரின் தந்தை யுவி பாபு ஒரு தெலுங்கு இயக்குநர். இவரது ஆசையின் காரணமாகவே மனோஜ் ஒளிப்பதிவாளர் ஆனார்.

## திரைப்படங்கள்

## சான்றுகள்

## வெளிப்புற இணைப்புகள்
* 
* 

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:திரைப்பட ஒளிப்பதிவாளர்கள்
பகுப்பு:வாழும் மக்கள்
பகுப்பு:1981 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
இரண்டாம் அமோகவர்சன்

**இரண்டாம் அமோகவர்சன்**(Amoghavarsha II ஆட்சிக்காலம் 929-930 ) என்பவன் ஒரு  இராஷ்டிரகூட மன்னனாவான். இவன் ஓராண்டே மன்னனாக இருந்தான். இவன் இவனது தம்பியான நான்காம் கோவிந்தனால்  கொலை செய்யப்பட்டான்.

## உசாத்துணை

*

## மேற்கோள்கள்

பகுப்பு:இராஷ்டிரகூடர் மரபு
பகுப்பு:930 இறப்புகள்
பகுப்பு:இந்திய அரசர்கள்
தாகோத் மாவட்டம்

thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**தாகோத் மாவட்டம்** அல்லது  **தோஹாத் மாவட்டம்** (Dahod District) or  (Dohad District), மேற்கு இந்தியாவின் குசராத்து மாநிலத்தின் 33 மாவட்டங்களில் ஒன்று. இம்மாவட்டத் தலைமையகம் தகோத் நகரம் ஆகும். மாவட்டப் பரப்பளவு 3642 சதுர கிலோ மீட்டராகும்.  மக்கட்தொகை 21,26,558. மக்கள் அடர்த்தி ஒரு சதுர கி. மீ.,க்கு 583 என்ற அளவில் உள்ளது. பஞ்சமகால் மாவட்டத்தின் சில வருவாய் வட்டங்களைக் கொண்டு, 2 அக்டோபர் 1997இல் தகோத் மாவட்டம் துவக்கப்பட்டது.

முன்னர் இம்மாவட்டம், பாரியா சமஸ்தானம் மற்றும் சஞ்செலி சமஸ்தானம் ஆகிய  சமஸ்தானங்களைக் கொண்டிருந்தது. இம்மாவட்டத்தில் தாவூதி போரா பிரிவு இசுலாமியர்கள்  (Dawoodi Bohra)  அதிகம் உள்ளனர். மேலும் பில் (Bhil) மலை இன மக்கள் கிராமப்புறங்களில்  உள்ளனர்.

## மாவட்ட எல்லைகள்
மேற்கே பஞ்சமகால் மாவட்டம், தெற்கே சோட்டா உதய்பூர் மாவட்டம், கிழக்கே மற்றும் தென்கிழக்கே மத்தியப் பிரதேசம், வடக்கே மற்றும் வடகிழக்கே ராஜஸ்தான் மாநிலமும் எல்லைகளாக இம்மாவட்டம் கொண்டுள்ளது.

## வருவாய் வட்டங்கள்
தகோத் மாவட்டம் ஏழு வருவாய் வட்டங்களைக் கொண்டுள்ளது.

#தாகோத்
#ஜலோத் 
#தேவ்காத் பாரியா (பாரியா சமஸ்தானம்)
#கர்பாடா
#லிம்கேதா 
#பதேபுரா 
#தன்பூர்

## பொருளாதாரம்
இந்தியாவின் 640 மாவட்டங்களில், பொருளாதாரத்தில் பின்தங்கிய 250 மாவட்டங்களில் தகோத் மாவட்டமும் ஒன்று.

## மக்கள் வகைப்பாடு
2011ஆம் ஆண்டின் மக்கட்தொகை கணக்கெடுப்பின்படி, தகோத் மாவட்ட மக்கள் தொகை 2,126,558 ஆகும்.. இந்தியாவின் அதிக மக்கட்தொகை கொண்ட மாவட்டங்களில் இது 215வது இடத்தை வகிக்கிறது. மக்கட்தொகை அடர்த்தி சதுர கி.மீ.,க்கு 582 வீதம் உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். எழுத்தறிவு விகிதம் 60.60% ஆக உள்ளது.
## இதனையும் காண்க
* பாரியா சமஸ்தானம்
* சஞ்செலி சமஸ்தானம் 
## மேற்கோள்கள்

## வெளி இணைப்புகள்
* தாகோத் மாவட்ட இணையதளம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:தகோத் மாவட்டம்
பிலிப்பீன்சின் பிராந்தியங்கள்

பிலிப்பீன்ஸ் குடியரசில் தமது நிர்வாக வசதிக்காக மாகாணங்களை ஒன்றிணைத்து உருவாக்கப்பட்டவையே **பிராந்தியங்கள்** (*Regions of the Philippines*)ஆகும். இத்தீவுக்கூட்டத்தை 17 பிராந்தியங்களாகப் பிரித்துள்ளனர். இப்பிராந்தியங்கள் தனக்கென ஒரு அரசாங்கத்தை வைத்திருப்பல்லையெனினும் முசுலிம் மின்டனவு தன்னாட்சிப் பகுதிக்கு மட்டும் அரசாங்கமும் ஆளுநரும் தனியாக இருக்கின்றது.

## பிராந்தியங்களின் பட்டியல்

சூன் 2010 ஆம் ஆண்டில், பிலிப்பைன்ஸ் குடியரசு 17 பிராந்தியங்களை உள்ளடக்கிக் காணப்பட்டது. புவியியல் ரீதியாக இப்பிராந்தியங்கள் மூன்று தீவுகளாகப் பிரிக்கப்படலாம், அவையாவன்: லூசோன், விசயாசு மற்றும் மின்டனவு என்பவையாகும். கலபர்சொன்,மிமரோபா, சொக்ஸ்சர்ஜென் ஆகிய பிராந்தியங்களின் பெயர்கள் அப்பிராந்தியங்களில் உள்ள மாகாணங்களினதோ நகரங்களினதோ பெயர்களை வைத்து உருவாக்கப்பட்டன.

## குறிப்புகள்

## வெளி இணைப்புகள்

*National Statistical Coordination Board 
*National Statistics Office 


பகுப்பு:பிலிப்பீன்சின் உட்பிரிவுகள்
டவாவோ பிராந்தியம்

**டவாவோ பிராந்தியம்** (Davao Region) என்பது பிலிப்பீன்சின் 17 பிராந்தியங்களுள் ஒன்றாகும். இது பிராந்தியம் பிராந்தியம் XI எனக் குறிக்கப்படுகின்றது. இது ஐந்து மாகாணங்களைக் கொண்டுள்ளது. இதன் பிராந்தியத் தலைநகரம் டவாவோ நகரம் ஆகும். இதன் பரப்பளவு 20,244 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 4,468,563 ஆகும்.

## மேற்கோள்கள்

பகுப்பு:பிலிப்பீன்சின் பிராந்தியங்கள்
சொக்ஸ்சர்ஜென்

**சொக்ஸ்சர்ஜென்** என்பது பிலிப்பீன்சின் அமைந்துள்ள 17 பிராந்தியங்களுள் ஒன்றாகும். இது பிராந்தியம் பிராந்தியம் XII எனக் குறிக்கப்படுகின்றது. இது ஐந்து மாகாணங்களைக் கொண்டுள்ளது. இதன் பிராந்தியத் தலைநகரம் கொரொனடால் நகரம் ஆகும். இதன் பரப்பளவு 22466 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 4,109,571 ஆகும்.

## மேற்கோள்கள்

## வெளி இணைப்புகள்

* National Statistical Coordination Board: REGION XII (Soccsksargen) 

பகுப்பு:பிலிப்பீன்சின் பிராந்தியங்கள்
கரகா

**கரகா** (*Caraga*) என்பது பிலிப்பீன்சின் 17 பிராந்தியங்களுள் ஒன்றாகும். இது **பிராந்தியம் XIII** எனக் குறிக்கப்படுகின்றது. இது ஐந்து மாகாணங்களையும்  ஆறு நகரங்களையும் கொண்டுள்ளது. இதன் பிராந்தியத் தலைநகரம் புடுவன் ஆகும். இதன் பரப்பளவு 21471 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 2,429,224 ஆகும்.

## மேற்கோள்கள்

பகுப்பு:பிலிப்பீன்சின் பிராந்தியங்கள்
கோர்டில்லெரா நிர்வாகப் பிராந்தியம்

**கோர்டில்லெரா நிர்வாகப் பிராந்தியம்** (*Cordillera Administrative Region*)
என்பது பிலிப்பீன்சின் 17 பிராந்தியங்களுள் ஒன்றாகும். இது **பிராந்தியம் சி.ஏ.ஆர்** (CAR) எனக் குறிக்கப்படுகின்றது. இது ஆறு மாகாணங்களைக் கொண்டுள்ளது. இதன் பிராந்தியத் தலைநகரம் பகுவியோ நகரம் ஆகும். இதன் பரப்பளவு 19294 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 1,616,867 ஆகும்.

## மேற்கோள்கள்

## வெளி இணைப்புகள்

* Department of Interior and Local Government - Cordillera Administrative Region
* Philippine Standard Geographic Code 
* Cordillera Administrative Region 
* Tribal Art of the Cordilleras
* Cordillera Gateway

பகுப்பு:பிலிப்பீன்சின் பிராந்தியங்கள்
தகலாகு மக்கள்

**தகலாகு மக்கள்** (*Tagalog people*)பிலிப்பீன் குடியரசின் பிரதான இனக்குழு ஆகும். இவர்கள் மணிலா பெருநகரம் மற்றும் பல மாகாணங்களில் பெரும்பான்மையினராகக் காணப்படுகின்றனர். இவர்களுடைய மொழியே தகலாகு ஆகும். தகலாகு என்றால் 'ஆற்றை அண்டிய பிரதேசத்தில் வசிக்கும் மக்கள்' என்று பொருள். மொத்த பிலிப்பீன் சனத்தொகையில் 28.1% வீதமானோர் தகலாகு மக்களே. பல்வேறு கிளை மொழிகளுடன் கூடிய தகலாகு மொழியையே இம்மக்கள் பேசுகின்றார்கள்

## மேற்கோள்கள்

பகுப்பு:பிலிப்பீனிய இனங்கள்
நான்காம் கோவிந்தன்

**நான்காம் கோவிந்தன்** (Govinda IV ஆட்சிக்காலம் 930-935 ), இவன்  இரண்டாம் அமோகவர்சனின் தம்பியாவான். இவன் 930இல் மன்னனானான் என்பது குறித்து சிக்மங்ளூரின் கன்னடப் பதிவுகள் வழியாக தெரிகிறது. இவன் தன் அண்ணனைக் கொன்ற பாவச் செயலால் இவன் மிகவும் செல்வாக்கற்ற மன்னனாக இருந்தான்.   இவனது ஆட்சிக்காலத்தில் கன்னோஜை இராஷ்டிரகூடர்கள் இழந்தனர்.  நான்காம் கோவிந்தனைக் கீழைச் சாளுக்கியர் தோற்கடித்து அவனது ஆட்சிப்பகுதிகள் சிலவற்றையும் கைப்பற்றினர். இறுதியாக, இவனது கூட்டமைப்பைச்சேர்ந்தவனும், ஆந்திரத்தின் வேமுலவாட மன்னனுமான   அரிகேசரி என்பவன் இவனுக்கு எதிராக 935இல் புரட்சிசெய்து மூன்றாம் அமோகவர்சனை ஆட்சியில் அமரவைத்தான். இந்தத் தகவல்கள் கன்னட கவிஞர் ஆதிகவி பம்பா என்பவரது எழுத்துகளால் தெரியவருகிறது  இந்தக் கவிஞர் அரிகேசரியால் ஆதரிக்கப்பட்டவர் ஆவார். நான்காம் கோவிந்தான் சோழர்களுடன் திருமண உறவுவைத்திருந்தான். தனக்கு எதிராக புரட்சி ஏற்பட்டதும்   இறுதியில் சோழர்களிடம் அடைக்கலம் சென்றான். நான்காம் கோவிந்தன்   கன்னட கவிஞர் ரவிங்கபதா என்பவரை ஆதரித்தான்.

## உசாத்துணை
*
*

## குறிப்புகள்


பகுப்பு:இராஷ்டிரகூடர் மரபு
பகுப்பு:935 இறப்புகள்
பகுப்பு:930 பிறப்புகள்
பகுப்பு:இந்திய அரசர்கள்
டாங் மாவட்டம்

**டாங் மாவட்டம்** அல்லது **தாங் மாவட்டம்** (Dang District) (), இந்தியாவின், குஜராத் மாநிலத்தின் 33 மாவட்டங்களில் ஒன்று. இதன் தலைமையகம் ஆக்வா நகராகும். மாவட்ட பரப்பளவு 1764 சதுர கி. மீ., மக்கள் தொகை 2,26,769.

இம்மாவட்டம் பொருளாதாரத்தில்  மிகவும் பின் தங்கிய மாவட்டமாக இந்திய அரசின் திட்டக்குழு அறிவித்துள்ளது. . சபுத்திரா மற்றும் வகாய் முக்கிய நகரங்கள்.

## வருவாய் வட்டங்கள்
#வகாய்
#ஆக்வா
#சுபிர்

## மக்கள் வகைப்பாடு
2011ஆம் ஆண்டின் மக்கட்தொகை கணக்கெடுப்பின்படி, இம்மாவட்ட மக்கள் தொகை 2,26,769. மக்கள் தொகை அடர்த்தி ஒரு சதுர கி. மீ., க்கு 129 பேர். பாலின விகிதம் 1000 ஆண்களுக்கு 1007 பெண்கள். எழத்தறிவு விகிதம் 76.8%.

## பொருளாதாரம்
வறுமை மிக்க இந்திய மாவட்டங்களில் டாங் மாவட்டம் 250 இடத்தில் உள்ளது. பொருளாதாரத்தை மேம்படுத்தி, வறுமையை ஒழிக்க, குசராத் அரசின் நிதியுதவி பெறும் ஆறு மாவட்டங்களில் ஒன்று.

## மேற்கோள்கள்

## வெளி இணைப்புகள்
*மாவட்ட இணையதளம்
* கூகுள் மேப்பில் தாங் மாவட்டம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:டாங் மாவட்டம்
மூன்றாம் அமோகவர்சன்

**மூன்றாம் அமோகவர்சன்** (Amoghavarsha III ஆட்சிக்காலம் 934–939) இவன் கன்னடத்தில் பத்திகா என்று அழைக்கப்படுகிறான். நாடு கடத்தப்பட்ட நிலையில் இருந்த இவன் மூன்றாம் இந்திரனின் தம்பியாவான். இவன் ஆந்திரத்தின் வேமுலவாட மன்னனான அரிகேசரி என்பவனின் கூட்டமைப்பு படைகளின்  உதவியுடன் நான்காம் கோவிந்தனுக்கு எதிராக புரட்சிசெய்து ஆட்சிக்கு வந்தான். இவனது ஆட்சியைப்பற்றி அதிகமாகத் தெரியவில்லை.இவனது வயது முதிர்ச்சியின் காரணமாக நிர்வாகத்தில் ஆர்வம் காட்டாததால் இவனது மகன் மூன்றாம் கிருஷ்ணன் ஆட்சியைக் கவனித்துவந்தான். அமோகவர்சனின் பட்டத்தரசி  குந்தகாதேவி ஆவாள், இவள் காளச்சூரிய மரபின் இளவரசியாவாள். இவனது மகளை மேலைக் கங்கர் மரபின் இரண்டாம் பூதுகனுக்கு மணம் செய்வித்தனர். 

## மேற்கோள்
*
*

## குறிப்புகள்


பகுப்பு:இராஷ்டிரகூடர் மரபு
பகுப்பு:939 இறப்புகள்
பகுப்பு:934 பிறப்புகள்
பகுப்பு:இந்திய அரசர்கள்
சூரத் மாவட்டம்

thumb|250px|right|15-8-2013-இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**சூரத் மாவட்டம்** (Surat district), மேற்கு இந்தியாவில் அமைந்த குசராத்து மாநிலத்தில் 33 மாவட்டங்களில் ஒன்று. இம்மாவட்டம் குஜராத்தின் தெற்கு பகுதியில் அமைந்த கடற்கரை மாவட்டம். இதன் தலைமையிடம் சூரத் நகரம் ஆகும். குஜராத்தின் மிக முன்னேறிய மாவட்டங்களில் இரண்டாம் இடத்தை வகிக்கிறது. 9 வருவாய் வட்டங்களும், 567 கிராமப் பஞ்சாயத்துக்களும் கொண்டது. தாபி ஆறு இம்மாவட்டத்தின் வழியாக பாய்ந்து காம்பத் வளைகுடாவில் கலக்கிறது.

## மக்கள் வகைப்பாடு
இம்மாவட்ட மக்கள் தொகை 60,79,231 ஆக உள்ளது. மாவட்டத்தின் பரப்பளவு 4,418 சதுர கி. மீ., ஆகும். மக்கள் தொகை அடர்த்தி ஒரு சதுர கி. மீ.,க்கு 1,376 நபர்கள். பாலின விகிதம் 1000 ஆண்களுக்கு 788 பெண்கள் என்ற அளவில் உள்ளனர். எழுத்தறிவு விகிதம் 86.5% ஆக உள்ளது.

## மாவட்ட எல்லைகள்
வடக்கில் பரூச் மாவட்டம், நர்மதா மாவட்டம், தெற்கில் நவ்சாரி மாவட்டம், கிழக்கில் தபி மாவட்டம், மேற்கில் காம்பத் வளைகுடா
சூரத் மாவட்ட எல்லைகளாக அமைந்துள்ளது.  2007ஆம் ஆண்டில் சூரத் மாவட்டத்தின் சில வருவாய் வட்டங்களைக் கொண்டு தபி மாவட்டம் துவக்கப்பட்டது.

## வருவாய் வட்டங்கள்
சூரத் மாவட்டம் ஒன்பது வருவாய் வட்டங்களைக் கொண்டுள்ளது. 
#சோர்யாசி 
#பாலசனா 	
#மகுவா 	
#மங்கரோல் 	
#காமரேஜ் 	
#மண்டவி 	
#ஒலாபாத் 
#உமர்பதா 	
#பர்தொலி

## பொருளாதாரம்
சூரத் நகரம் வைரங்களுக்கு பட்டைத் தீட்டும் தொழிற்சாலைகள் அதிகம் கொண்டது. தங்கம் மற்றும் வெள்ளி ஜரிகை நூல்கள் தயாரிக்கும் தொழிற்சாலைகள் அதிகம் கொண்டது. பருத்தி நூல், பால் பொருட்கள் ஆலைகள் கொண்ட மாவட்டம். சூரத் நகரம் அழகிய புடவைகளுக்கு பெயர் பெற்றது.

## பார்க்கவேண்டிய இடங்கள்
*முகமது பின் துக்ளக் கட்டிய கோட்டை, சூரத் நகர்
*சூடு நீர் ஊற்றுகள், உனாய்
*அழகிய பர்தொலி, தீத்தல், தண்டி கடற்கரைகள்
*வன்ஸ்தா தேசியப் பூங்கா  

## மேற்கோள்கள்

## வெளி இணைப்புகள்
* சூரத் மாவட்ட இணையதளம்
* சூரத்தில் பார்க்க வேண்டிய இடங்கள்

பகுப்பு:குஜராத் மாநிலத்திலுள்ள மாவட்டங்கள்பகுப்பு:சூரத் மாவட்டம்
கொத்திக அமோகவர்சன்

**கொத்திக அமோகவர்சன்** (Khottiga Amoghavarsha ஆட்சிக்காலம் 967-972 ) என்பவன் இராஷ்டிரகூடப் பேரரசின் மன்னனாவான். இவனது காலகட்டத்தில் இராஷ்டிரகூடர்களின் செல்வாக்குக் குறையத் தொடங்கியது. பரமரா அரசன் இரண்டாம் சியகா இராஷ்டிரகூடர்கள் மீது போர்தொடுத்தான். இராஷ்டிரகூடர்களின் தலைநகரான மான்யகட்டாவை கொள்ளையிட்டனர். இப்போரில் மன்னன் கொத்திக அமோகவர்சன்   இறந்ததாக கருதப்படுகிறது. இந்த தகவல் சமண அறிஞர் புஷபதந்தா எழுதிய சமண நூலான மகாபுராணத்தில்  இருந்து கிடைக்கிறது. இவனுக்குப் பின் ஆட்சிக்கு வந்த இரண்டாம் கர்கன் ஒரு சில மாதங்கள் மட்டுமே ஆண்டான்.

## மேற்கோள்
*
* 

பகுப்பு:இராஷ்டிரகூடர் மரபு
பகுப்பு:972 இறப்புகள்
பகுப்பு:967 பிறப்புகள்
பகுப்பு:இந்திய அரசர்கள்
இரண்டாம் கர்கன்

**இரண்டாம் கர்கன்** (Karka II ஆட்சிக்காலம் 972-973 ), இவன் இராஷ்டிரகூட மன்னன் கொத்திக அமோகவர்சனுக்குப் பின் அரியணை ஏறினான். இவன் குர்சார்,
சோழர், பாண்டியர்களுக்கு எதிரான போரில் வெற்றிபெற்றான் . இவனது கூட்டுப்படைகளுடன் சென்ற மேலைக் கங்கர் மன்னன்   இரண்டாம் மாறசிம்மன் பல்லவர்களைத் தோற்கடித்தான். ஆனால் பரமரா அரசன் இரண்டாம் சியக்காவினால் தோற்கடிக்கப்பட்டு  தலைநகரான மான்யக்டாவில் ஏற்பட்ட கொள்ளையினால் ஏற்பட்ட பலவீனங்களில் இருந்து மீளமுடியவில்லை. இந்நிலையில் சாளுக்கிய மன்னன் இரண்டாம் தைலப்பன் தன் சுயாட்சியை அறிவித்தான். நாட்டில் குழப்பநிலை  ஏற்பட்டது.  இரண்டாம் கர்கன்  கொல்லப்பட்டான்.

## மேற்கோள்
*
*

## மேற்கோள்கள்

பகுப்பு:இராஷ்டிரகூடர் மரபு
பகுப்பு:973 இறப்புகள்
பகுப்பு:972 பிறப்புகள்
பகுப்பு:இந்திய அரசர்கள்
நான்காம் இந்திரன்

**நான்காம் இந்திரன்**  (Indra IV ஆட்சிக்காலம் 973-982 ), என்பவன் கடைசி இராஷ்டிரகூட மன்னனும், மேலைக் கங்கர்  மன்னன் இரண்டாம் மாறசிம்மனின் மருமகனும் ஆவான். இரண்டாம் மாறசிம்மன் இராஷ்டிரகூடப் பேரரசை நிலைப்படுத்த முயன்றும் அது வீணாய்ப் போனது. இராஷ்டிரகூட மரபு  வரலாற்றிலிருந்து மறைந்து போனது. எனினும், இராஷ்டிரகூட மரபுடன் தொடர்புடைய குலங்கள் இராஷ்டிரகூட பேரரசு வலிமையாக இருந்த காலகட்டத்தில் ஆட்சியை  விரிவாக்கம் செய்த போது இந்தியாவின் பல்வேறு பகுதிகளிலும்  ஆட்சிசெய்து வந்தது. இந்த மரபைச்சேர்ந்த இராஜஸ்தான் கிளைகள் போன்றவை மேலும் பல நூற்றாண்டுகள் ஆட்சி செய்தன.

## மேற்கோள்
*

பகுப்பு:இராஷ்டிரகூடர் மரபு
பகுப்பு:973 பிறப்புகள்
பகுப்பு:982 இறப்புகள்
பகுப்பு:இந்திய அரசர்கள்
பிலிப்பைன் அடொபோ

***அடொபா*** (*Adobo*, பிலிப்பினோ மொழி: "ஊறல்," "சுவைச்சாறு" அல்லது "பதப்படுத்தல்") பிலிப்பீன்சு சமையலில் புகழ்பெற்ற ஓர் உணவும் சமையல் முறையும் ஆகும். இதில் புளிங்காடி அல்லது சோயா சுவைச்சாற்றில் ஊறவைத்த  இறைச்சி, கடலுணவு, அல்லது காய்கனிகளும் வெள்ளைப்பூண்டும் பயன்படுத்தப்படுகின்றன. இவை எண்ணெயில் இளஞ்சிவப்பாக வறுக்கப்படுகின்றன அல்லது ஊறலாகச் சூடாக்கப்படுகின்றது.  சில நேரங்களில் இது பிலிப்பீன்சின் அலுவல்முறையில்லாத தேசிய உணவாகக் கருதப்படுகின்றது.
## காட்சியகம்

File:Filipino Chicken Adobo.JPG|கோழி *அடொபோ* வெள்ளை சோறுடன் வழங்கப்படுகின்றது
File:Philippine pork adobo cooked in a kawali.jpg|*கவாலி*யில் சமைக்கப்பட்ட பன்றியிறைச்சி *அடொபோ* 
File:Pork adobo.jpg|புளிங்காடி, சோயா சுவைச்சாறு, வெள்ளைப்பூண்டு, வெங்காயங்கள், மிளகு, மற்றும் அன்னாசிகளுடன் பன்றியிறைச்சி *அடொபோ* 


## மேற்சான்றுகள்

## வெளியிணைப்புகள்

பகுப்பு:பிலிப்பீனியச் சமையல்
பொட்டாசியம் தாலிமைடு

**பொட்டாசியம் தாலிமைடு** (*potassium phthalimide*) என்பது C8H4KNO2 என்ற மூலக்கூறு வாய்பாடு கொண்ட ஒரு வேதியியல் சேர்மமாகும். இது வணிகரீதியாக கிடைக்கிறது. பொதுவாக பஞ்சு போன்று, மிகவும் வெளிர் மஞ்சள் நிறப்படிகங்களாகக் காணப்படுகிறது. இது தாலிமைடின் பொட்டாசியம் உப்பு ஆகும். பொட்டாசியம் ஐதராக்சைடுடன் தாலமைடின் சூடான கரைசலைச் சேர்த்து தேவைக்கேற்ப பொட்டாசியம் தாலிமைடு வீழ்படிவாக்கப்படுகிறது.

காப்ரியல் தொகுப்பு வினையில் அமீன்கள் தயாரிக்கும்போது இச்சேர்மம் வினையூக்கியாக பயன்படுகிறது.
:

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:தாலிமைடுகள்
மோர்பி மாவட்டம்

thumb|250px|right|15-8-2013-இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**மோர்பி மாவட்டம்** (Morbi district) () இந்தியாவின் குஜராத் மாநிலத்தில் 15 ஆகஸ்டு 2013-இல் புதிதாக துவக்கப்பட்ட 7 புதிய மாவட்டங்களில் ஒன்றாகும். இம்மாவட்டம் இந்தியாவின், குஜராத் மாநிலத்தின் 33 மாவட்டங்களில் ஒன்று. மாவட்டத் தலைமையகம் மோர்பி நகரம் ஆகும். இது ராஜ்கோட் நகரத்திலிருந்து  60  கிலோ மீட்டர் தொலைவில் உள்ளது. பிரித்தானிய இந்தியாவின் ஆட்சியில் இம்மாவட்டப் பகுதிகளை  மோர்பி சமஸ்தானம் ஆண்டது.

மோர்பி மாவட்டத்திற்கு, வடக்கே கட்ச் மாவட்டம், கிழக்கே சுரேந்திரநகர் மாவட்டம், தெற்கே ராஜ்கோட் மாவட்டம், மேற்கே ஜாம்நகர் மாவட்டம் எல்லைகளாக அமைந்துள்ளது.

## பெயர்க்காரணம்
குஜராத்தி மொழியில் மோர்பி எனில் மயில் எனப் பொருள். பூஜ் நாட்டு மன்னர் (king of Bhooj) மயில் எனப்பொருள் விளங்கும்படி இப்பகுதிக்கு மோர்பி எனப் பெயரிட்டார்.

## மக்கள் வகைப்பாடு
2011-ஆம் ஆண்டு கணக்கெடுப்பு படி, மோர்பி மாவட்ட மக்கட்தொகை  9,60,329 ஆகும்.  இதன் பரப்பளவு  4871.5 சதுர கி.மீ., ஆகும். ஒரு சதுர கிலோ மீட்டருக்கு மக்கள்தொகை அடர்த்தி 207 நபர்கள். மாவட்ட சராசரி எழுத்தறிவு  84.59% ஆகும்.

## மாவட்ட நிர்வாகம்
இம்மாவட்டம் 5 வருவாய் வட்டங்களும், 349 கிராம ஊராட்சிகளும் கொண்டது.
### வருவாய் வட்டங்கள்
# மோர்பி
#மாலியா
#டங்காரா
# வாங்கனேர்
# ஹல்வத்
## இதனையும் காண்க
* மோர்பி சமஸ்தானம்

## மேற்கோள்கள்

## வெளி இணைப்புகள்
* மோர்பி மாவட்ட இணையதளம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:மோர்பி மாவட்டம்
பகுப்பு:சௌராட்டிர தீபகற்பம்
தண்டி

**தண்டி** (Dandi), இந்தியாவின், குஜராத் மாநிலத்தின் நவ்சாரி மாவட்டத்தில் , நவ்சாரி நகரை ஒட்டி அமைந்த கடற்கரை கிராமம்.

1930ஆம் ஆண்டில்,  உப்பு மீதான வரியை நீக்கக் கோரி, பிரித்தானிய அரசுக்கு எதிரான உப்புச் சத்தியாகிரகப் போராட்டத்தின் ஒரு பகுதியாக  மகாத்மா காந்தியடிகள் தலைமையில்,  அகமதாபாத் நகரத்திலிருந்து தண்டி கடற்கரை கிராமம் வரை தொடர்ந்து 24 நாட்கள் ஆயிரக்கணக்கான தொண்டர்களுடன் ஊர்வலமாக நடந்து, தண்டி கடற்கரையில் உப்பை அள்ளினார்.. காந்தியடிகளின் தண்டி யாத்திரை நினைவாக இந்திய அரசு, சபர்மதி முதல் தண்டி வரை செல்லும் சாலையைச் சுற்றுலா மையமாக்க முடிவு செய்துள்ளது. 

காந்தி அடிகளின் **தண்டி** உப்புச் சத்தியாகிரகம் போராட்டத்தினை நினைவுகூரும் வகையில் நினைவுச் சின்னம் எழுப்ப  அரசு முடிவு செய்துள்ளது.

## மேற்கோள்கள்

## வெளி இணைப்புகள்
*தண்டி யாத்திரை வரைபடம்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:நவ்சாரி மாவட்டம்
கோழிப்புக்கை

**கோழிப்புக்கை** என்பது ஈழத்தின், குறிப்பாக வடமராட்சிப் பகுதியிலும், ஈழத்தமிழர்கள் புலம்பெயர்ந்த நாடுகளிலும் உண்ணப்படும் ஒரு சிறப்பு உணவாகும்.  பச்சரி, நாட்டுக்கோழி இறைச்சி, மரக்கறிகள், சுவைப்பொருட்கள் பாவித்து குழையச் செய்யப்படும்  உணவு கோழிப்புக்கை ஆகும்.  இது ஒரு வகைப் பொங்கல் ஆகும்.  புக்கை என்பது பொங்கலைக் குறிக்க ஈழத்தில் வழங்கும் சொல் ஆகும்.  

இது வட இந்திய உணவான பிரியாணியுடன் ஒப்பிடத்தக்க, ஆனால் சுவையிலும் செய்முறையிலும் கணிசமாக மாறுபட்ட உணவாகும்.  

## வெளி இணைப்புகள்
* கோழிப்புக்கை 

பகுப்பு:ஈழத்தமிழர் உணவுகள்
ஜூன் டியானே ரபேல்

**ஜூன் டியானே ரபேல்** (*June Diane Raphael*, பிறப்பு: ஜனவரி 4, 1980) ஒரு அமெரிக்க நாட்டுத் திரைப்பட நடிகை, நகைச்சுவையாளர் மற்றும் எழுத்தாளர் ஆவார். இவர் சோடியாக், இயர் ஒன் போன்ற பல திரைப்படங்களில் நடித்துள்ளார். இவர் பல தொலைக்காட்சித் தொடர்களில் நடித்துள்ளார்.

## வெளி இணைப்புகள்
*
*
*June Raphael page on FunnyOrDie.com 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:அமெரிக்க பெண் நகைச்சுவையாளர்கள்
பகுப்பு:அமெரிக்க நாடக நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
நர்மதா மாவட்டம்

thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**நர்மதா மாவட்டம்** (Narmada district) இந்தியாவின், குஜராத் மாநிலத்தில் 33 மாவட்டங்களில் ஒன்று. இது மத்திய குஜராத்தில் அமைந்துள்ளது. இம் மாவட்டத் தலைமையகம் ராஜ்பிப்லா நகராகும்.. 

மாவட்டத்தின் பரப்பளவு 2,755 சதுர கிலோ மீட்டர். மக்கள் தொகை 5,90,379 .   குஜராத்தில் மக்கட்தொகை கொண்ட மாவட்டங்களில் இது மூன்றாவதாகும்.

## அமைவிடம்

வடக்கே வதோதரா மாவட்டம், கிழக்கே மகாராஷ்டிர மாநிலம், தெற்கே தபி மாவட்டம், மேற்கே பரூச் மாவட்டம் எல்லைகளாக கொண்டமைந்துள்ளது நர்மதா மாவட்டம்.  

## வரலாறு
வதோதரா மாவட்டம் மற்றும் பரூச் மாவட்டம் ஆகியவற்றின் சில வருவாய் வட்டங்களைக் கொண்டு இம்மாவட்டம் 2 அக்டோபர் 1997இல் உருவானது.

## வருவாய் வட்டங்கள்
நர்மதா மாவட்டம் ஐந்து வட்டங்களைக் கொண்டது. 
#நாண்டோட்
#சக்பாரா
#டெடியாபாடா
#திலக்வாடா
#கருடேஸ்வர் 

## பொருளாதாரம்
2006இல் இந்திய நடுவண் அரசின், பஞ்சாயத்து ராஜ் அமைச்சகம் அறிவித்த இந்தியாவின் 640 மாவட்டங்களில், பொருளாதாரத்தில் மிகவும் பின்தங்கிய மாவட்டங்கள் என அறிவிக்கப்பட்ட 250 மாவட்டங்களில் நர்மதா மாவட்டமும் ஒன்று.

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின்படி, இம்மாவட்ட மக்கட்தொகை 590,379. 
மக்கட்தொகை அடர்த்தி, ஒரு சதுர கி.மீட்டருக்கு 214 நபர்கள்.
பாலினவிகிதம் 1000 ஆண்களுக்கு 960 பெண்கள். எழுத்தறிவு விகிதம் 73.29%. 

## சுற்றுலாத் தலங்கள்
* ஒற்றுமைக்கான சிலை
* சர்தார் சரோவர் அணை
* கெவாடியா
* சூல்பனேஸ்வர் காட்டுயிர் காப்பகம்
*  நீனை அருவி

## இதனையும் காண்க
* கெவாடியா தொடருந்து நிலையம்
## மேற்கோள்கள்

## வெளி இணைப்புகள்
*நர்மதா மாவட்டத்தின் இணையதளம் 
*கூகுள் வரைபடத்தில் நர்மதா மாவட்டம்
*நர்மதா மாவட்டத்தில் பார்க்கவேண்டிய இடங்கள் 

பகுப்பு:குஜராத் மாநிலத்திலுள்ள மாவட்டங்கள்பகுப்பு:நர்மதா மாவட்டம்
மயானக் கொள்ளை

**மயானக் கொள்ளை** (*Mayana Kollai*) திருவிழா சிவராத்திரியை அடுத்த மாசி மாத அமாவாசையன்று தமிழகத்திலுள்ள அங்காள பரமேசுவரி ஆலயங்களில் கொண்டாடப்படுகின்றது. இவற்றில் மேல்மலையனூர் கோவிலில் கொண்டாடப்படும் மயானக் கொள்ளை முதன்மையானதாகும். மீனவர்கள் வணங்கும் தெய்வமாக அங்காள பரமேசுவரி அம்மன் விளங்குவதால் இக்கொண்டாட்டங்கள் முதன்மையாக மீனவ சமுதாயங்களில் பரவலாகக் கொண்டாடப்படுகின்றது.

## பழங்கதை வரலாறு
துவக்கத்தில் படைப்புக் கடவுள் நான்முகனுக்கு ஐந்து தலைகள் இருந்தன. பார்வதி தேவி, பிரம்மனின் ஐந்து தலையைப் பார்த்து சிவன் என்று நினைத்து வணங்கினார். இதனைக் கண்டு நகைத்ததால் சினம் கொண்ட பார்வதி சிவனிடம் முறையிட, பிரம்மாவின் ஒரு தலையை சிவன் கொய்துவிட்டார்.  கொய்யப்பட்ட பிரம்மனின் தலை சிவனின் கையில் ஒட்டிக்கொண்டது. அதையே பிச்சைப் பாத்திரமாக ஏந்தி ஈசன் பிச்சையெடுக்கும் நிலை ஏற்பட்டது. போடப்படும் உணவையெல்லாம் கபாலமே விழுங்கிவிட்டதால், உலகுக்கே படியளக்கும் ஈசனுக்கே உணவு கிட்டவில்லை.

இந்த நிலையில், பிரம்மாவின் தலை கொய்யப்பட்டதற்குப் பார்வதியே காரணமெனக் கருதிய சரஸ்வதி தேவி, பார்வதியை "கொடிய உருவத்துடன் நீ இடம் இல்லாமல் அலைந்து புற்றையே வீடாகக் கொண்டு வாழ்வாய்!' எனச் சாபமிட்டாள். அதன்படி பார்வதி பூவுலகில் பல இடங்களுக்குச் சென்று முடிவில் மலையரசுனுக்கு உரிமையான ஒரு நந்தவனத்தில் தவம் இருக்கத் தொடங்கினாள். அங்கு காவலுக்கு இருந்த மீனவக் காவலாளி தடுத்தும் புற்றால் தன்னை மூடிக் கொண்டு அங்காள பரமேஸ்வரியாகக் கோவில் கொண்டாள். மலையரசன் புற்றைக் கலைக்க முற்பட, அவன் தன் ஆற்றலை இழந்தான். இதனால் வந்திருப்பது அம்மையே என அனைவரும் அறிந்தனர். மலையனூர் என அறியப்பட்ட இவ்விடத்தில் இன்றும் மீனவ சமூகத்தினரே சேவை செய்கின்றனர்.  

இந்தக் கோவிலிற்குச் சிவன் வர, அங்காள பரமேஸ்வரி சிவன் கையிலிருந்த கபாலத்தில் சுவையான உணவை இட்டாள். எல்லாவற்றையும்  கபாலம் விழுங்கிவிட, மகாலட்சுமியின் பரிந்துரைப்படி அம்மன் மூன்றாவது கவளத்தைக் கைதவறியது போலக் கீழே போட்டாள். உணவின் சுவையால் கவரப்பட்ட கபாலம், அதை உண்ண சிவனின் கரத்தைவிட்டு நீங்கி கீழே போனது; பிரம்ம கபாலம் மீண்டும் ஈசனின் கைகளை அடைய முடியாதபடி அதைத் தன் காலால் மிதித்து பூமியில் ஆழ்த்திவிட்டாள். இந்த நாளே மயானக் கொள்ளை திருவிழாவாகக் கொண்டாடப்படுகின்றது.


File:Angala parameswary amman.jpg|மயானத்தில் இருக்கும் அங்காள பரமேஸ்வரி
File:Goddess Angala parameswary.jpg| அங்காள பரமேஸ்வரி
File:Hindu Goddess Angala parameswary.jpg| மயானக்கொள்ளையின் பொழுது காட்டேரி வேடம் 
File:Mayana kollai.jpg| கபாலம் ஏந்தி வருதல்


## மேற்சான்றுகள்


பகுப்பு:பெப்ரவரி சிறப்பு நாட்கள்
பகுப்பு:சடங்குகள்
பகுப்பு:தொன்மவியல்
புரோகோபிசு பாவ்லோபூலோசு

**புரோகோபிசு பாவ்லோபூலோசு** (*Prokopis Pavlopoulos*, , பிறப்பு சூலை 10, 1950) கிரேக்க வழக்கறிஞரும் பல்கலைக்கழகப் பேராசிரியரும் அரசியல்வாதியுமாவார்.  2004–09 காலகட்டத்தில் கிரேக்க உள்துறை அமைச்சராகப் பணியாற்றி உள்ளார்.

பெப்ரவரி 18, 2015 அன்று கிரேக்க நாடாளுமன்றம் பாவ்லோபூலோசை புதிய குடியரசுத் தலைவராகத் தேர்ந்தெடுத்துள்ளது.   நடப்பு தலைவர் கரோலோசு பபூலியாசின் பதவிக்காலம் மார்ச்சு 13, 2015 அன்று முடிவடைகின்றது; இதனையடுத்து பாவ்லோபூலோசு குடியரசுத் தலைவராக பதவியேற்பார்.
## மேற்சான்றுகள்

பகுப்பு:கிரேக்க அரசியல்வாதிகள்
பகுப்பு:1950 பிறப்புகள்
பகுப்பு:வாழும் மக்கள்
மத்திய தமிழ்

**தஞ்சாவூர் தமிழ்** *(The Thanjavur Tamil dialect* ) என்பது தமிழகத்தின் மத்திய பகுதிகளான தஞ்சாவூர், திருவாரூர், நாகப்பட்டினம், மயிலாடுதுறை காரைக்கால் மற்றும் திருச்சி மாவட்டங்களில் பேசப்படும் பேச்சு மொழியாகும். தஞ்சாவூர் தமிழகத்திற்கு அண்டையிலுள்ள கடலூர் மற்றும் புதுக்கோட்டை மாவட்டங்களிலும் கிட்டத்தட்ட இப்பேச்சு மொழியே பேசப்படுகிறது . மதுரைத் தமிழும் மத்தியப் பேச்சுத்தமிழ் மற்றும் இலங்கை வட்டார மொழிகளும் தமிழ் மொழியின் தூய்மையான பேச்சுத்தமிழ் வடிவங்களாகக் கருதப்படுகின்றன. இவையே தரப்படுத்தப்பட்ட பேச்சுத் தமிழாகவும் திகழ்கின்றன. தமிழ் மொழியில் காணப்படும் பல்வேறு வகையான பேச்சுத்தமிழ் வழக்காறுகளில் மத்தியப் பேச்சுத்தமிழ் கிட்டத்தட்ட பிராமணத் தமிழ் வகையுடன் நெருக்கம் கொண்டுள்ளது .குறிப்பாக உயர் சாதிப் பிரிவினர்களாக கருதப்படும் வெள்ளாளர்கள் மற்றும் முதலியார்கள் இப்பேச்சுத் தமிழைப் பேசுகிறார்கள்.

தஞ்சாவூர் தமிழ் பேசும் ஊர்கள் :-
#சிதம்பரம்
#சீர்காழி
#மயிலாடுதுறை
#திருவிடைமருதூர்
#குத்தாலம்
#கும்பகோணம்
#தரங்கம்பாடி
#பாபநாசம் 
#திருவையாறு
#நாகப்பட்டினம்
#கீழ்வேலூர்
#திருவாரூர்
#தஞ்சாவூர்
#நன்னிலம்
#காரைக்கால்
#ஒரத்தநாடு
#பட்டுக்கோட்டை
#கூத்தாநல்லூர்
#மன்னார்குடி
#திருத்துறைப்பூண்டி
#பூதலூர்
#குடவாசல்
#வளங்கைமான்
#திருக்குவளை
#வேளாங்கண்ணி
#வேதாரண்யம்
#முத்துப்பேட்டை
#நீடாமங்கலம் 
#பேராவூரணி
#அரியலூர்
#பெரம்பலூர்
#திருச்சிராப்பள்ளி
#லால்குடி
#துறையூர் மற்றும்
#குளித்தலை.
## மேற்கோள்கள்

பகுப்பு:தமிழின் வட்டார வழக்குகள்
பகுப்பு:திருச்சிராப்பள்ளி மக்கள் கலாச்சாரம்
சுந்தரராஜத் தேவர்

**சுந்தரராஜத் தேவர்** தமிழ்நாட்டில் விருதுநகர் மாவட்டத்திலுள்ள சேத்தூர்  ஜமீனை ஆட்சி செய்தவர்.

## பிறப்பு
சேத்தூர் ஜமீனை கி.பி.1847 முதல் கிபி 1875வரை ஆட்சி செய்த முத்துச்சாமித் தேவரின் மகன் சுந்தரராஜத் தேவர் ஆவார். இவர் நல்ல தமிழ்ப் புலமை கொண்டவர். எண்ணற்ற தமிழ்ப் புலவர்களை ஆதரித்தவராவார்.  "காவடிச்சிந்து' எழுதிய அண்ணாமலை ரெட்டியார்  அவைக்களப் புலவராக வைத்திருந்தவர். இவரால் ஆதரிக்கப்பெற்ற புலவர்களுள் முகவூர் இராமசாமிக் கவிராயர், மீனாட்சிசுந்தரக் கவிராயர், எட்டிச்சேரி திருமலைவேலுக் கவிராயர், வேம்பத்தூர் பிச்சுவையர் முதலியோர் குறிப்பிடத்தக்கவர்கள் ஆவர்.

## படைப்புகள்
### கவிதைகள்
இவருடைய பாடல்கள் பல "தனி செய்யுட் சிந்தாமணி' நூலில் காணப்பெறுகின்றன. இவர், தேவதானம் அருள்மிகு நச்சாடை தவிர்த்த ஈசனார் மீது ஒரு பதிகம் பாடியுள்ளார். தேவதானம் பெரியகோயில், கோயில் திருவிழா, திருவாதிரைத் திருவிழா மற்றும் பல ஆலயங்கள் பற்றியும் கவிதைகள் புனைந்துள்ளார்.   
### நூல்கள்
*துறைக்கோவை 
*பதிகப்பாமாலை 
*திருவாங்கூர் மன்னர் இராசவர்மா மீது பாடிய வண்ணம் (இந்நூலுக்கு மகாவித்துவான் மீனாட்சிசுந்தரம் பிள்ளை சிறப்புப் பாயிரம் எழுதியுள்ளார்.
*சேறைத் தலபுராணம் (மறுபதிப்பு-1893)

## இறப்பு
1896-ஆம் ஆண்டு பிப்ரவரி மாதம் 24-ஆம் நாள் மரணமடைந்தார்.  

## மேற்கோள்கள்

பகுப்பு:தமிழ்நாட்டுத் தமிழறிஞர்கள்‎
பகுப்பு:1896 இறப்புகள்
நவ்சாரி மாவட்டம்

thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**நவ்சாரி மாவட்டம்**,(Navsari) இந்தியாவின் குஜராத் மாநிலத்தின் 33 மாவட்டங்களில் ஒன்று. குஜராத் மாநிலத்தின் தெற்குப் பகுதியில் அமைந்துள்ள இம்மாவட்ட்த் தலைமையிடம் நவ்சாரி நகரமாகும். மாவட்டப் பரப்பளவு 2,211 சதுர கிலோ மீட்டகள்.  சொராஷ்டிர சமயத்தை சார்ந்த பார்சி மக்கள் அதிகம் வாழும் மாவட்டம்.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி இம்மாவட்ட மக்கட்தொகை 1,330,711 ஆகும். .மக்கள் தொகை அடர்த்தி ஒரு சதுர கிலோ மீட்டருக்கு 602 நபர்கள்.
.பாலின விகிதம் 1000 ஆண்களுக்கு 961 பெண்கள் என்ற அளவில் உள்ளனர்.. எழுத்தறிவு விகிதம் 84.78%.ஆக உள்ளது.

## வருவாய் வட்டங்கள்
#நவ்சாரி 
#ஜலால்போர் 
#காந்தேவி 
#சிக்லி  
#கேர்காம் 
#பன்ஸ்தா

## புகழ் பெற்றவர்கள்
*தாதாபாய் நௌரோஜி
*ஜாம்செட்ஜி டாடா

## மேற்கோள்கள்

## வெளி இணைப்புகள்
* நவ்சாரி மாவட்டத்தின் இணையதளம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:நவ்சாரி மாவட்டம்
வல்சாடு மாவட்டம்

thumb|300px|right|15-8-2013-இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**வல்சாடு மாவட்டம்** (Valsad district) இந்தியாவின்,  குசராத்து மாநிலத்தின் 33 மாவட்டங்களில் ஒன்று. இது தெற்கு குசராத்தில் அமைந்துள்ளது.  இதன் தலைமையிடம் வல்சாடு நகரம். வல்சாடு மாவட்டத்தின் மொத்தப் பரப்பளவு 5,244 சதுர கிலோ மீட்டர்கள்.

இம்மாவட்டம் மாம்பழம், சப்போட்டா பழம், தேக்கு மரம் மற்றும் வேதியியல் தொழிற்சாலைகளுக்குப் பெயர் பெற்றது.

## உட்பிரிவுகள்
இம்மாவட்டம் ஐந்து வட்டங்களைக் கொண்டுள்ளது.
#வல்சாடு வட்டம்
#பார்டி வட்டம்
#உமர்காம் வட்டம்
#கப்ராடா வட்டம்
#தரம்பூர் வட்டம்

## அமைவிடம்
வடக்கே நவ்சாரி மாவட்டம், கிழக்கே நாசிக் மாவட்டம், மகாராஷ்டிர மாநிலம், தெற்கே பால்கர் மாவட்டம், மாகாராஷ்டிர மாநிலம், மேற்கே அரபுக் கடல் எல்லைகளாகக் கொண்டு அமைந்துள்ளது..

## பொருளாதாரம்

### வேளாண்மை
மா, வாழை, கரும்பு,  சுரைக்காய், நவதானியங்கள் அதிக அளவில் பயிரிடப்படுகிறது.
 
### தொழில்கள்
வேதியல் பொருட்கள், மருந்துகள், துணி மற்றும் நூல், காகித தொழிற்சாலைகள் அதிகம் கொண்டது. இம்மாவட்டம்  தோட்டக்கலைக்கு மையமாக திகழ்கிறது. மேலும் சிறு, குறுந்தொழிற்சாலைகள் அதிகம் கொண்டது.

## மக்கள் வகைப்பாடு
2011ஆம் மக்கட்தொகை கணக்கெடுப்பின்படி, வல்சாடு மாவட்ட மக்கட்தொகை 1,703,068 ஆகவும்,.
மக்களடர்த்தி ஒரு சதுர கிலோ மீட்டருக்கு 561 நபர்கள் என்ற அளவிலும், பாலின விகிதம் 1000 ஆண்களுக்கு 926 பெண்கள் என்ற அளவிலும், எழுத்தறிவு விகிதம் 80.94% ஆகவும் உள்ளது.,

## மேற்கோள்கள்

## வெளி இணைப்புகள்
*வல்சாத் மாவட்ட இணையதளம்
*பார்க்க வேண்டிய இடங்கள்
* மாவட்டப் புகைப்பட காட்சிகள் 

பகுப்பு:குஜராத் மாநிலத்திலுள்ள மாவட்டங்கள்
பகுப்பு:வல்சாடு மாவட்டம்
தபி மாவட்டம்

thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்

**தபி மாவட்டம்** (Tapi district)  () இந்தியாவின் குஜராத் மாநிலத்தின் 33 மாவட்டங்களில் ஒன்று. இம்மாவட்டத்தலைமையிடம் வியாரா நகரம்.  இம்மாவட்டம் 3239 சதுர கிலோ மீட்டர் பரப்பளவு கொண்டது. இம்மாவட்டம் அடர்ந்த மூங்கில் மரக்காடுகளை உடையது.

## வரலாறு
சூரத் மாவட்டத்தின் சில பகுதிகளைக் கொண்டு 27 செப்டம்பர் 2007-இல்  தபி மாவட்டம் புதிதாக நிறுவப்பட்டது. இம்மாவட்டம் குஜராத் மாநிலத்தின் தென் பகுதியில் அமைந்துள்ளது.

## வருவாய் வட்டங்கள்
#வலோத்
#வியாரா
#சன்காத்
#உச்சால்
#நிசார்

## மக்கள் வகைப்பாடுகள்
2011ஆம் ஆண்டின் மக்கட்தொகை கணக்கெடுப்பின்படி, இம்மாவட்ட மக்கட்தொகை 806,489 ஆகும். .மாவட்ட மக்கட்தொகை அடர்த்தி, ஒரு சதுர கிலோ மீட்டருக்கு 234 நபர்களாக உள்ளனர். பாலின விகிதம் 1000 ஆண்களுக்கு 1004 பெண்கள் உள்ளனர். எழுத்தறிவு விகிதம் 69.23% ஆக உள்ளது.

## மேற்கோள்கள்

## வெளி இணைப்புகள்
* தபி மாவட்ட பஞ்சாயத்து இணையதளம்

பகுப்பு:குஜராத் மாநிலத்திலுள்ள மாவட்டங்கள்
பகுப்பு:தபி மாவட்டம்
அகபல்கோ

**அகபல்கோ டி யுவாரெசு** (*Acapulco de Juárez*, ), பொதுவாக **அகபல்கோ**, மெக்சிக்கோவின்  அமைதிப் பெருங்கடலோரத்தில் குயிர்ரெரோ மாநிலத்தில் அமைந்துள்ள ஓர் நகராட்சியும் முதன்மைத் துறைமுகமும் ஆகும். இந்த நகரம் மெக்சிக்கோ நகரத்திலிருந்து தென்மேற்கே  தொலைவில் அமைந்துள்ளது. ஆழமான, அரைவட்டமாக அமைந்த விரிகுடாப் பகுதியில் அமைந்துள்ளதால் அகபல்கோ ஓர் இயற்கைத் துறைமுகமாக மெக்சிக்கோவின் துவக்க குடிமைப்படுத்தல் காலத்திலிருந்தே இருந்து வந்துள்ளது. பனாமாவிலிருந்து ஐக்கிய அமெரிக்காவின் சான் பிரான்சிஸ்கோ செல்லும் கப்பல்கள் இங்கு வந்து செல்கின்றன. மாநிலத்தின் தலைநகரான சில்பான்சிங்கோவை விட பெரிய நகரமாக அகபல்கோ விளங்குகின்றது. தவிரவும்  இது மெக்சிக்கோவின் மிகப்பெரும் கடற்கரையாகவும் சுகவாசத்தலமாகவும் (*பால்னியாரியோ*) விளங்குகின்றது.

மெக்சிக்கோவின் பழமைவாய்ந்த கடலோர மனமகிழ் இடமாக புகழ்பெற்றுள்ள அகபல்கோ 1950களில் ஹாலிவுட் நட்சத்திரங்களும் பெருந்தனவந்தர்களும் பொழுதுபோக்குமிடமாக இருந்தது. இன்றும்  இரவு வாழ்க்கைக்காக புகழ்பெற்றுள்ள அகபல்கோ பல சுற்றுலாப் பயணிகளைக் கவர்ந்தாலும் இவர்களில் பெரும்பாலானவர்கள் உள்ளூர் மெக்சிக்கோ நாட்டினரே. பொழுதுபோக்குத்தலம் இரண்டாகப் பிரிக்கப்பட்டுள்ளது: விரிகுடாவின் வடமுனை "மரபான" பகுதியாக கருதப்படுகின்றது - இங்குதான் இருபதாம் நூற்றாண்டில் புகழ்பெற்றவர்கள் விடுமுறையைக் கழித்தனர். தென் முனையில் தற்கால நவீன சொகுசு உயரடுக்கு தங்குவிடுதிகள் உள்ளன.

"அகபல்கோ" என்ற பெயர் நாகவற் மொழியில் *Aca-pōl-co* என்பதிலிருந்து பிறந்துள்ளது; இதன் பொருள் "தேவைகள் அழிக்கப்படும் அல்லது கழுவிச் செல்லப்படுமிடம்" என்பதாகும். 1885இல் முன்னாள் குடியரசுத் தலைவராக இருந்த பெனிடோ யுவாரெசின் நினைவாக  "டி யுவாரெசு" என்ற ஒட்டு அலுவல்முறை ஆவணங்களில் சேர்க்கப்பட்டது.

## மேற்சான்றுகள்

## வெளியிணைப்புகள்
* http://maps.google.co.in/maps?q=acapulco+mexico&oe=utf-8&rls=org.mozilla:en-GB:official&client=firefox-a&um=1&ie=UTF-8&hq=&hnear=Acapulco,+Guerrero,+Mexico&gl=in&ei=zYF6TNrAJYTQcZqb4JMG&sa=X&oi=geocode_result&ct=title&resnum=1&ved=0CCAQ8gEwAA acapulco mexico
* http://www.google.co.in/images?q=acapulco+mexico&oe=utf-8&rls=org.mozilla:en-GB:official&client=firefox-a&um=1&ie=UTF-8&source=univ&ei=zYF6TNrAJYTQcZqb4JMG&sa=X&oi=image_result_group&ct=title&resnum=5&ved=0CFEQsAQwBA&biw=1280&bih=765 Images acapulco mexico
* http://www.geographia.com/mexico/acapulco/index.htm
### ஒளிதம்
* Acapulco Guerrero Mexico 

பகுப்பு:மெக்சிக்கோவிலுள்ள நகரங்களும் ஊர்களும்
பகுப்பு:துறைமுகங்கள்
பகுப்பு:அமைதிப் பெருங்கடல்
சாசனமும் தமிழும் (நூல்)

**சாசனமும் தமிழும்** என்பது கல்வெட்டுகளில் தமிழின் நிலை எவ்வாறு உள்ளது என்பதை விளக்கும் அரிய நூலாகும். இந்நூலை கலாநிதி ஆ. வேலுப்பிள்ளை எழுதியுள்ளார். இந்த நூலில் கல்வெட்டுகளில் உள்ள தமிழ்வரி வடிவம், தமிழ்மொழி, தமிழர் பண்பாடு, தமிழ் இலக்கியம், தமிழ் வழக்காறுகள், இலங்கையில் கிடைக்கும் கல்வெட்டுகள் பற்றிய மதிப்பீடுகள் என்பன தெளிவாக விளக்கப்பட்டுள்ளன. கல்வெட்டுகளின் துணையுடன் மொழி, இலக்கியம் பற்றி ஆராயப்பட்டுள்ளது. கல்வெட்டில் உள்ள சொல், சொற்றொடர், செய்திகள் அடிப்படையில் மொழியமைப்பு, இலக்கணம் பற்றிய ஆய்வு நூலாக இது உள்ளது. இந்த நூலின் இறுதிப்பகுதிகள் குறிப்பிடத் தகுந்த சிறப்பிற்கு உரியன. கல்வெட்டுகளின் துணைகொண்டு இலங்கையில் தமிழர்கள் பெற்றிருந்த செல்வாக்கு விளக்கப்பட்டுள்ளது.

## வெளி இணைப்புகள்
* சாசனமும் தமிழும் (நூல்) நூலகத்தில்

பகுப்பு:ஈழத்து நூல்கள்
பகுப்பு:1971 தமிழ் நூல்கள்
பகுப்பு:தமிழ்ச் சாசனவியல்
பேர்ட்மேன் (திரைப்படம்)

***பேர்ட்மேன்*** (*Birdman*) அல்லது ***தி அன்னெக்சுபெக்டட் வெர்ச்சூ ஆஃப் இக்னொரென்சு***   (*The Unexpected Virtue of Ignorance*) 2014ஆம் ஆண்டு  வெளியான அமெரிக்க எதிர்மறை நகைச்சுவை திரைப்படமாகும்.  இதனை அலெயாண்ரோ கோன்சாலசு இன்யாரிட்டு  எழுதி, இயக்கித் தயாரித்துள்ளார்.   87வது 2015 ஆசுக்கார் விருதுகளில்  இத்திரைப்படத்திற்கு சிறந்த திரைப்படத்திற்கான அகாதமி விருது கிடைக்கப்பெற்றுள்ளது. இதில் முதன்மை வேடத்தில் மைக்கேல் கீட்டனும் துணைவேடங்களில் சாக் கலிபியானகிசு, எட்வர்டு நார்டன், ஆண்ட்ரியா ரைசுபரோ, அமை ரியான், எம்மா ஸ்டோன், மற்றும் நவோமி வாட்ஸ் நடித்துள்ளனர். *பேர்ட்மேன்* என்ற சூப்பர்ஹீரோ வேடத்தில் புகழ்பெற்றிருந்த ஆலிவுட் நடிகர் ரிக்கன் தாம்சன் தமது புகழ்மங்கிய நிலையில் *ரேமண்டு கார்வர்* சிறுகதையை தழுவி நாடகமொன்றை பிராட்வேயில் அரங்கேற்ற  முயல்வதை திரைப்படம் விவரிக்கின்றது.

## மேற்சான்றுகள்

பகுப்பு:ஆஸ்கார் விருது பெற்ற திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
இரண்டாம் கோவிந்தன்

**இரண்டாம் கோவிந்தன்** (Govinda II ஆட்சிக் காலம்774-780 ) என்பவன்  ஒரு இராஷ்டிரகூட மன்னனாவான். முதலாம் கிருட்டிணனுக்குப்பின் ஆட்சிக்குவந்தவன்.

இவன் முதலாம் கிருட்டிணனின் மூத்த மகனாவான். இவன் ஆட்சி நிர்வாகத்தைத்  தனது தம்பியான துருவன் தரவர்சனிடம் விட்டுவிட்டு,  கேளிக்கைகளில் ஈடுபட்டு வந்தான். தருவதரவர்சன் முழுமையாக ஆட்சியைத் தன்கட்டுப்பாட்டில்  வைத்துக்கொண்டான்.

## மேற்கோள்கள்

பகுப்பு:இராஷ்டிரகூடர் மரபு
பகுப்பு:774 பிறப்புகள்
பகுப்பு:780 இறப்புகள்
பகுப்பு:இந்திய அரசர்கள்
பிளமேன்கோ இசை

**பிளமேன்கோ** (*Flamenco*, )  எசுப்பானியாவின் நாட்டார் இசை மற்றும் நடன வகையாகும்.  இது தெற்கு  எசுப்பானியாவின் அண்டலூசியா பகுதிக்கு உரியதாகும்.   இதில் *கான்டெ* (பாடுதல்), *[[பிளமேன்கோ கிதார்|கிதார்]]* (கித்தாரிசை), *பாய்லெ* (நடனம்) மற்றும் *பால்மாசு* (கைத்தட்டல்) ஆகியன உள்ளடங்கி உள்ளன. இலக்கியங்களில் முதன்முறையாக 1774இல் குறிப்பிடப்பட்டாலும் இவ்வகை இசை  அந்துலூசிய மற்றும் உரோமை மக்களின் இசை,நடனப் பாணிகளிலிருந்து உரவாகியுள்ளது தெளிபு. பிளெமேன்கோ எசுப்பானியாவின் உரோமை மக்களுடன் தொடர்பு படுத்தப்படுகின்றது. பல புகழ்பெற்ற பிளெமேன்கோ கலைஞர்கள் இந்த இனத்திலிருந்து வந்தவர்களே. இவ்வகை இசை முதன்முதலாக 18ஆவது நூற்றாண்டில் பதிவு செய்யப்பட்டது. அதிலிருந்து 19ஆவது நூற்றாண்டில் பெரும் மாற்றங்களைக் கண்டுள்ளது.

அண்மை ஆண்டுகளில் பிளெமேன்கோ உலகெங்கும் பரவலாகப் புகழ்பெற்று வருகின்றது; பல நாடுகளில் கற்பிக்கப்படுகின்றது. எசுப்பானியாவில் உள்ளதைவிட சப்பானில் கூடுதலான பிளெமேன்கோ அகாதமிகள் உள்ளன. நவம்பர் 16, 2010 ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் பிளெமேன்கோ இசையை மாந்த பாரம்பரியத்தின் வாய்வழி மற்றும் காணவியலா சிறப்புக்கூறுகளில் ஒன்றாக ஏற்றுள்ளது.

## மேற்சான்றுகள்

பகுப்பு:எசுப்பானிய இசை
பகுப்பு:பிளமேன்கோ
வளரி (கவிதை இதழ்)

**வளரி** மானாமதுரை, சிவகங்கை மாவட்டம், இந்தியாவிலிருந்து இருந்து 2009 ஜூன் மாதத்திலிருந்து வெளிவந்து கொண்டிருக்கும் மாத இதழ் ஆகும். இதன் ஆசிரியர் அருணா சுந்தரராசன். ஆரம்பத்திலிருந்து வளரி (இதழ்) அச்சிதழாகவே வெளிவருகிறது.  வளரியின் சார்பில் 'வளரி எழுத்துக் கூடம்' என்னும் பதிப்பகமும் இயங்கி வருகிறது. ஆஸ்திரேலியப் பழங்குடியினரின் 'பூமராங்' ஆயுதத்தின் தமிழ் வடிவமே வளரி. சிவகங்கையை ஆண்ட மன்னர்கள் மருதுபாண்டியர்கள் ஆங்கிலேயருக்கு எதிராகப் பயன்படுத்திய ஆயுதம் வளரி. இவைகளைக்  கருத்தில் கொண்டே வளரி என்ற பெயர் இதழுக்காகத் தேர்ந்தெடுக்கப்பட்டது.

## நோக்கமும் தோற்றமும்
கவிதை மேம்பாட்டுக்காக, குறிப்பாக பெண்களிடம் தேங்கிக் கிடக்கின்ற கவிதை ஆர்வத்தை, அதிலும் குறிப்பாக திருமணத்திற்குப் பிந்தைய வாழ்க்கையில் பல்வேறு சூழல்களால் தங்களின் கவிதை ஆற்றலை தமக்குள்ளேயே ஆழப்புதைத்திருக்கின்ற பெண்களை மீண்டும் கவிதை எழுதத் தூண்டும் முயற்சியாக 2009 இல் வளரி என்ற அமைப்பு தோற்றுவிக்கப்பட்டது. அதே ஆண்டு 'உலக மகளிர் நாள்' நினைவாக இல்லத்தரசிகளும், கல்லூரி மாணவியரும் பங்குபெறும் வகையில் கவிதைப்போட்டி ஒன்று மதுரையில் நடாத்தப்பட்டது. அப்போட்டிக்காக வந்து குவிந்த கவிதைகள் வளரி அமைப்பை மலைக்க வைத்தன. அடுத்த நகர்வு பற்றிச் சிந்திக்வும் தூண்டின. எப்போதாவது போட்டி நடாத்துவதை விட, இப்படியான பெண்களின் கவிதை தாகத்திற்கு நிரந்தரமா﻿க ஏதாவது செய்ய வேண்டும் என்பதன் வெளிப்பாடாக சூன், 2009 இல்  வளரி கவிதை இதழ் உருவானது.

## கவிப்பேராசான் மீரா விருது
வளரி இலக்கிய இதழ் 2013 தொடக்கம் ஒவ்வொரு மாதமும் அனைத்து இலக்கிய சிற்றிதழ்களிலுமிருந்து மூன்று கவிதைகளைத் தேர்ந்தெடுத்து அம்மாதத்தின் சிறந்த கவிதையாக, அமரர் கவிஞர் மீரா அவர்களின் பெயரில் “கவிப் பேராசான் மீரா விருது” வழங்குவதோடு, சான்றிதழும் அனுப்பிக் கெளரவித்து வருகிறது.

## வளரி எழுத்துக்கூடம் வெளியிட்டவற்றில் சில
* பெண்பாக்கள் (2014, உலக மகளிர் நாளை முன்னிட்டு எட்டு பெண் கவிஞர்களின் கவிதைகள் அடங்கிய தொகுப்பு. தொகுப்பாசிரியர்: அருணாசுந்தரராசன் - வளரி வெளியீடு)
* 'ஒரு வழிப்போக்கனின் வாக்குமூலம்', ராஜாஜி ராஜகோபாலனின் (கனடா) கவிதைகள். 
* 'துயர் சுமந்த தேசத்தின் வலி' , சுதேசிகனின் (சுவிஸ்) கவிதைகள்..
* 'நீர்த்திரை'  (2015)  செளந்தரி கணேசனின் (ஆஸ்திரேலியா) கவிதைகள். 
* 'அற்றைத் திங்கள்'  (2016) நக்கீரன் மகளின் (டென்மார்க்) கவிதைகள். 
* 'சாத்தான்கள் அபகரித்த பூமி'  (2018) அருணாசுந்தரராசனின் கவிதைகள்.
* 'மகடூஉ 100' 19 நாடுகளைச் சேர்ந்த பெண்கவிஞர்களின் கவிதைத் தொகுப்பு
தொகுப்பாசிரியர்: அருணாசுந்தரராசன்
 (செப்டம்பர், 2022) 
* 'மனோகரப் பார்வை' சுகன்யா அ  கவிதைகள் (செப்டம்பர், 2022) 
* 'நினைவுச் சிறகுகள்' சிறீவித்யா பசுபதி கவிதைகள் (செப்டம்பர், 2022) 
* 'சொல்மேல் படரும் பொருள்' 
சுதா மாணிக்கம் கவிதைகள் (செப்டம்பர், 2022) 
*' அம்மு அம்மாவுக்குச் சொன்ன' 
   சாரதா பரநிருபசிங்கம் கவிதைகள்
      (செப்டம்பர், 2022)

## வெளி இணைப்புகள்
* வளரி’ இதழ் வழங்கியுள்ள “கவிப் பேராசான் மீரா விருது, பெப், 2013

## மேற்சான்றுகள்

பகுப்பு:2000 களில் வெளிவந்த தமிழ் இதழ்கள்
பகுப்பு:இந்தியத் தமிழ் இதழ்கள்